**La noi, tot anul...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La noi, tot anul...

La noi, primăvara revine

Cu-alai de har fermecător

Parcă din cer scoborâtor,

Şi zilele-s de soare pline

Şi nopţi cu lună şi senine,

Un splendid, măreţ decor

Toate mărind pe Creator,

Căci binecuvântări divine

El toarnă-n daruri tuturor.

La noi când vara se arată

Cu freamătul de muncitori

În truda lor de-agricultori

Pentru recolta cea bogată

Ce cu iubire e-aşteptată,

Sunt zile de-aur în comori

Prilej de scumpe sărbători,

Ce le trăieşte lumea toată

Atât de des, de-atâtea ori.

Şi când toamna, se ivesc

Care gemând de bogăţii,

Şi din livezi şi din podgorii

Şi inimi multe, înveselesc

Prin roadele ce dăruiesc,

Prefac zilele-n... bucurii -

De la munţi pân-la câmpii,

Şi satele-n cântec vuiesc

De-atât noian de veselii.

Şi ce frumoase sunt la noi

Acele zile dulci de toamnă

Cu mirajul ce te îndeamnă,

Să mai priveşti, iar înapoi

Când muncile erau în toi -

Şi gânduri zburau în taină

Spre anotimpul de iarnă! -

Căci totul, e frumos la noi

De ştii iubirea ce înseamnă.

La noi tot anul de priveşti

Cum anotimpuri trec şi vin

Şi toate-ţi lasă un suspin,

Parcă ai vrea să-ntinereşti

Deloc să nu îmbătrâneşti,

Pe-al gliei cuget mai senin

Speranţa creşte pe deplin,

În cuvintele Dumnezeeşti

Rostite-n harul sfânt Divin.

Flavius Laurian Duverna

18 august 2014